






















I PRIEDAS

PREPARATO CHARAKTERISTIKŲ SANTRAUKA


1.	VAISTINIO PREPARATO PAVADINIMAS

Sodium Chloride B. Braun 58,5 mg/ml koncentratas infuziniam tirpalui


2.	KOKYBINĖ IR KIEKYBINĖ SUDĖTIS

1 ml koncentrato infuziniam tirpalui yra:
Natrio chlorido     58,5 mg 

Elektrolitų  mol/l:
Natrio		  1 mol/l
Chloridų          	  1 mol/l

Visos pagalbinės medžiagos išvardytos 6.1 skyriuje.


3.	FARMACINĖ FORMA

Koncentratas infuziniam tirpalui
Skaidrus, bespalvis tirpalas.

Teorinis osmosiškumas		2 000 mOsm/l
pH		4,5–7,0


4.	KLINIKINĖ INFORMACIJA

4.1	Terapinės indikacijos

· Hiponatremijos šalinimas.
· Hipochloremijos šalinimas.
· Hipotoninės hiperhidracijos šalinimas.

4.2	Dozavimas ir vartojimo metodas

Dozavimas

Dozė turi būti nustatyta atsižvelgiant į natrio deficitą, apskaičiuotą pagal faktines elektrolitų koncentracijas kraujo serume ir taip pat pagal faktines rūgščių ir šarmų pusiausvyros  reikšmes.

Suaugę žmonės

Bendroji taisyklė

Natrio kiekis, kurio reikia natrio lygiui kraujo plazmoje atkurti, gali būti apskaičiuotas taikant formulę: 

Natrio poreikis [mmol] = (pageidaujamas – faktinis Na kiekis kraujo serume) × BVK [l]

kai BVK (bendras kūno vandens kiekis) apskaičiuotas atsižvelgiant į kūno svorį. Vaikams taikoma reikšmė yra 0,6, nesenyvo amžiaus vyrams ir moterims, atitinkamai – 0,6 ir 0,5, ir senyvo amžiaus vyrams ir moterims – 0,5 ir 0,45.

Didžiausia paros dozė
Didžiausia paros dozė nustatoma pagal natrio ir chlorido poreikį. 

Vaikų populiacija 

Hipertoniniu NaCl tirpalu turi būti gydomi tik vaikai, sergantys simptomine hiponatremija. Vaikų populiacijoje simptominė hiponatremija gydoma panašiai, kaip ir suaugusiųjų.
6 mmol natrio chlorido dozė kūno svorio kilogramui paprastai padidina natrio kiekį kraujo serume maždaug 10 mmol/l.

Pradinis greitas terapinis natrio kiekio kraujo serume padidinimas turi būti tik iki maždaug 125 mmol/l ir natrio kiekis kraujo serume turi būti didinamas ne daugiau kaip 10 mmol/l per parą. 

Siekiant išvengti hipernatremijos vėliau natrio kiekio koncentracija kraujo serume turi būti didinama palaipsniui  (nedideliais žingsniais) per kelias valandas.

Didžiausias infuzijos greitis
Didžiausias infuzijos greitis priklauso nuo vyraujančios klinikinės situacijos.
Siekiant išvengti osmosinės demielinizacijos sindromo vystymosi pacientams, sergantiems lėtine hiponatremija, infuzijos greitis turi būti pakankamai mažas, kad natrio kiekis kraujo serume nedidėtų greičiau, nei 0,35–0,5 mmol/l/val., tai atitinka 8–12 mmol/l per parą (taip pat žr. 4.9 skyrių).

Vartojimo metodas

Vartoti į veną, tik atskiedus tinkamu infuziniu tirpalu. 
Apskaičiuotas natrio chlorido kiekis yra pridedamas prie 250 ml skysčio. Esant skysčių trūkumui gali būti vartojami didesni pernešančio tirpalo kiekiai.

Atliekant infuziją į periferines venas, tirpalas turi būti praskiestas tiek, kad neviršytų 800 mOsm/l osmosiškumo.

Reikia pasirūpinti, kad į infuzijos tirpalą taikant griežtas aseptines sąlygas, prieš pat darant infuziją būtų pridėta natrio chlorido koncentrato. Paskui infuzijos buteliuką reikia atsargiai suplakti.

4.3	Kontraindikacijos

· Hipernatremija.
· Hiperchloremija. 

4.4	Specialūs įspėjimai ir atsargumo priemonės

Sodium Chloride B. Braun turi būti leidžiama atsargiai jeigu yra:
· hipokalemija;
· visos būklės, kurių metu būtina riboti natrio kiekį, pvz., širdies nepakankamumas, generalizuota edema, plaučių edema, hipertenzija, su hipertenzija susiję nėštumo sutrikimai, ūminis inkstų nepakankamumas;
· vartojama kortikosteroidų arba adrenokortikotropinio hormono (ang. ACTH) (žr. 4.5 skyrių);
· metabolinė acidozė.

Kaip nustatyta vartojant kitus hipertoninius arba hiperosmosiškus tirpalus, tirpalų, kurių sudėtyje yra didelė natrio koncentracija, infuzija į periferines venas gali sukelti venos dirginimą arba flebitą. Rekomenduojama tikrinti infuzijos vietą.

Leidžiant Sodium Chloride B. Braun  būtinas klinikinis stebėjimas: reikia tirti elektrolitų koncentracijas kraujo serume ir vandens kiekį organizme bei rūgščių ir šarmų pusiausvyrą. 

4.5	Sąveika su kitais vaistiniais preparatais ir kitokia sąveika

· Kortikosteroidai arba ACTH

Gydymas kortikosteroidais arba ACTH gali būti susijęs su padidėjusiu natrio ir vandens susilaikymu, dėl kurio gali atsirasti edema ir hipertenzija.

4.6	Vaisingumas, nėštumo ir žindymo laikotarpis

Nėštumas
Duomenų apie natrio chlorido koncentrato infuziniam tirpalui vartojimą nėštumo metu nėra. Tyrimai su gyvūnais tiesioginio ar netiesioginio kenksmingo toksinio poveikio reprodukcijai neparodė (žr. 5.3 skyrių).
Jei kliniškai reikalinga, Sodium Chloride B. Braun gali būti vartojamas laikantis pateiktų nurodymų ir atidžiai stebint kraujo tūrio, elektrolitų lygius,  rūgščių ir šarmų pusiausvyrą.
Sodium Chloride B. Braun turi būti vartojamas atsargiai esant su hipertenzija susijusiems nėštumo sutrikimams.

Žindymas
Natris ir chloridas išsiskiria į motinos pieną, bet skiriant Sodium Chloride B. Braun terapines dozes, kokio nors poveikio žindomiems naujagimiams/kūdikiams nesitikima. Sodium Chloride B. Braun gali būti vartojamas žindymo metu.

Vaisingumas
Duomenų nėra.

4.7	Poveikis gebėjimui vairuoti ir valdyti mechanizmus

Sodium Chloride B. Braun gebėjimo vairuoti ir valdyti mechanizmus neveikia. 

4.8	Nepageidaujamas poveikis

Nepageidaujamas poveikis gali atsirasti perdozavimo arba per greito suleidimo atveju. Simptomai nurodyti 4.9 skyriuje. Jų pasireiškimo dažnis priklauso nuo leidimo greičio ir taikomos dozės. Vietinis nepageidaujamas poveikis (žr. 4.4 skyrių) gali būti susijęs su didele natrio koncentracija infuzijų tirpale.

Nepageidaujamų reakcijų santrauka
Sisteminis poveikis, kuris atsiranda perdozavus  išvardytas 4.9 skyriuje, įspėjimas dėl vietinių reakcijų (infuzija į periferines venas gali sukelti venos dirginimą arba flebitą) pateiktas 4.4 skyriuje.

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato pateikimo į rinką, nes tai leidžia nuolat stebėti vaistinio preparato naudos ir rizikos santykį. Sveikatos priežiūros specialistai turi pranešti apie bet kokias įtariamas nepageidaujamas reakcijas, užpildę interneto svetainėje http://www.vvkt.lt/ esančią formą, ir atsiųsti ją paštu Valstybinei vaistų kontrolės tarnybai prie Lietuvos Respublikos sveikatos apsaugos ministerijos, Žirmūnų g. 139A, LT 09120 Vilnius, faksu 8 800 20131 arba el. paštu NepageidaujamaR@vvkt.lt.

4.9	Perdozavimas

Simptomai
Perdozavimas gali sukelti hiperhidrataciją, hipernatremiją, hiperchloremiją ir serumo hiperosmosiškumą.

Per greita hipertoninių tirpalų infuzija gali sukelti ūminį perdozavimą dėl kraujo tūrio, sukeliantį periferinę arba plaučių edemą ir hipertenziją.

Per didelis tirpalų su didele natrio koncentracija infuzijos greitis gali sukelti diarėją ir osmosiškai iššauktą diurezę. 

Greitas natrio kiekio padidėjimas kraujo serume lėtine hiponatremija sergantiems pacientams gali sukelti osmosinės demielinizacijos sindromą (taip pat žr. 4.2 skyrių).

Hiperchloremija gali būti susijusi su bikarbonato netekimu, po kurios seka acidozė.

Gydymas
Pagrindinė priemonė yra infuzijos greičio sumažinimas arba infuzijos sustabdymas.
Kitos priemonės būtų diuretikų leidimas nuolat stebint elektrolitų kiekį kraujo serume, elektrolitų,  rūgščių ir šarmų pusiausvyros sutrikimo koregavimas ir kiti gydymo būdai, priklausomai nuo perdozavimo klinikinių pasireiškimų pobūdžio ir sunkumo.


5.	FARMAKOLOGINĖS SAVYBĖS

5.1	Farmakodinaminės savybės

Farmakoterapinė grupė –  į veną leidžiami  tirpalų priedai – elektrolitai, ATC kodas – B05XA03

Veikimo mechanizmas, farmakodinaminis poveikis

Natris
Natris yra pagrindinis ekstraceliuliarinės erdvės katijonas ir kartu su įvairiais anijonais reguliuoja jos dydį. Natris ir kalis yra pagrindiniai kūno bioelektrinių procesų mediatoriai.
Natrio kiekis ir skysčių pusiausvyra organizme labai priklauso nuo vienas kito. Jeigu plazmoje esančio natrio koncentracija nukrypsta nuo fiziologinės normos, tuoj pat kinta ir fiziologinė organizmo skysčių būklė. Jeigu natrio koncentracija organizme padidėja, vandens kiekis padidėja, jei sumažėja, sumažėja ir vandens kiekis nepriklausomai nuo to, koks yra kraujo serumo osmoliariškumas. 

Chloridas
Chlorido kiekio serume padidėjimas taip pat pagerina bikarbonato pasišalinimą iš inkstų. Tokiu būdu leidžiamas chloridas sukelia rūgštinantį poveikį.

Klinikinis veiksmingumas ir saugumas

Dėl natrio chlorido koncentracijos Sodium Chloride B. Braun 58,5 mg/ml, preparatas yra tinkamas vartoti kaip infuzijos tirpalų priedas ir jis vartojamas specifinei natrio ir chlorido pusiausvyros sutrikimų korekcijai. Natrio chlorido tirpalai turi silpnai rūgštinantį poveikį organizmui, todėl jie gali būti vartojami ištaisyti hipochloreminės alkalozės būsenas.

5.2	Farmakokinetinės savybės

Absorbcija
Kadangi natrio chloridas leidžiamas į veną, jis įsisavinamas pilnai, t. y. 100 procentų.

Pasiskirstymas
Suaugusiems bendras natrio kiekis organizme yra maždaug 4 mol (92 g); iš jų 0,5 mol (11,5 g) yra viduląsteliniame skystyje, veiklioje 2 mmol/l (46 mg/l) koncentracijoje, o 1,5 mol (34,5 g) yra atskiriama kauluose. Apie 2 mol (46 g) yra ekstraląsteliniame skystyje maždaug 135‑145 mmol/l (3,1–3,3 g/l) koncentracijos.
Bendras chlorido kiekis organizme yra apie 33 mmol/kg kūno svorio. Kraujo serume palaikomas 98‑108 mmol/l chlorido kiekis. Jo koncentracija tarpląsteliniame skystyje yra šiek tiek didesnė, kai tuo tarpu buvo pranešta apie tarpląstelinės chlorido koncentracijos atvejus, kai ji skyrėsi nuo 4 iki 25 mmol/l.

Biotransformacija
Kadangi natris ir chloridas yra absorbuojami, paskirstomi ir išskiriami, metabolizmo tiesiogine prasme nėra. 
Kasdienė natrio apykaita yra maždaug 100–180 mmol (atitinka 1,5–2,5 mmol kilogramui kūno svorio). 
Chloridas apykaitoje pakeičiamas vandenilio karbonatu ir tokiu būdu yra įtraukiamas į rūgščių ir šarmų  pusiausvyros reguliavimą.
Natrio ir vandens pusiausvyra daugiausiai reguliuojama inkstuose. Kartu su hormonų kontrolės mechanizmais (renino – angiotenzino – aldosterono sistema, antidiuretinis hormonas) ir hipotetiniu natriuretiniu hormonu visų pirma jie yra atsakingi už nuolatinį ekstraląstelinės  erdvės tūrį ir skysčių sudėtį.

Eliminacija
Natrio ir chlorido jonai pasišalina daugiausiai per šlapimą, po to per prakaitą ir virškinamąjį traktą.

5.3	Ikiklinikinių saugumo tyrimų duomenys

Įprastų farmakologinio saugumo, kartotinių dozių toksiškumo, genotoksiškumo, galimo kancerogeniškumo, toksinio poveikio reprodukcijai ir vystymuisi ikiklinikinių tyrimų duomenys specifinio pavojaus žmogui nerodo.
Ikiklinikinių tyrimų metu poveikis buvo pastebėtas tik tada, kai ekspozicija buvo tokia, kuri laikoma pakankamai viršijančia maksimalią žmogui, todėl jo klinikinė reikšmė yra maža.


6.	FARMACINĖ INFORMACIJA

6.1	Pagalbinių medžiagų sąrašas

Injekcinis vanduo

6.2	Nesuderinamumas

Turi būti atsižvelgta į galimą nesuderinamumą sumaišius su kitais vaistiniais preparatais.
Sprendimą dėl mišrių infuzijų priims dalyvaujantis gydytojas.

6.3	Tinkamumo laikas

- neatidarius
· Polietileninės ampulės:	3 metai
· Stikliniai buteliukai:		2 metai

- atidarius talpyklę pirmą kartą
Atidarius talpyklę preparatas turi būti suvartotas nedelsiant.

– praskiedus
Mikrobiologiniu požiūriu praskiestas preparatas turi būti suvartotas nedelsiant. Už iš karto nesuvartoto, paruošto naudoti preparato trukmę ir sąlygas iki naudojimo atsako vartotojas ir paprastai šis laikotarpis yra ne ilgesnis kaip 24 valandos, laikant 2–8 °C temperatūroje, jei ruošiama buvo kontroliuojamomis ir patvirtintomis aseptinėmis sąlygomis.

6.4	Specialios laikymo sąlygos

Ampulės:
Šiam vaistiniam preparatui specialių laikymo sąlygų nereikia. 

Buteliukai:
Laikyti ne aukštesnėje kaip 25 º C temperatūroje.

Praskiesto vaistinio preparato laikymo sąlygos pateikiamos 6.3 skyriuje.

6.5	Pakuotė ir jos turinys

Mažo tankio polietilenino ampulė, kuriose yra 20 ml koncentrato infuziniam tirpalui.
Tiekiamos 20 x 20 ml ampulių pakuotės.

Bespalvio II tipo stiklo buteliukas, užkimštas guminiu bromobutilo kamšteliu,
Viename buteliuke yra 100 ml koncentrato infuziniam tirpalui. Tiekiama 20 x 100 ml buteliukų pakuotės.

6.6	Specialūs reikalavimai atliekoms tvarkyti ir vaistiniam preparatui ruošti 

Specialių reikalavimų atliekoms tvarkyti nėra.

Vidinės talpyklės yra tik vienkartinio naudojimo. Po naudojimo išmeskite talpyklę ir visą likusį joje turinį.
Vaistinis preparatas gali būti vartojamas tik jei tirpalas yra skaidrus ir bespalvis ir jei talpyklė arba dangtelis nepažeisti.


7.	RINKODAROS TEISĖS TURĖTOJAS 

B. Braun Melsungen AG
Carl-Braun-Strasse 1
34212 Melsungen
Vokietija


8.	RINKODAROS PAŽYMĖJIMO NUMERIS (-IAI) 

Ampulė, N20 – LT/1/99/1632/005
Buteliukas, N20 – LT/1/99/1632/006


9.	RINKODAROS TEISĖS SUTEIKIMO / ATNAUJINIMO DATA

Rinkodaros teisė pirmą kartą suteikta 2000 m. rugsėjo mėn. 22 d.
Rinkodaros teisė paskutinį kartą atnaujinta 2010 m. birželio mėn.-15 d.


10.	TEKSTO PERŽIŪROS DATA

2021 m. gruodžio 27 d.

Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos  sveikatos apsaugos ministerijos tinklalapyje http://www.vvkt.lt

























II PRIEDAS

RINKODAROS SĄLYGOS


A. GAMINTOJAS (-AI) , ATSAKINGAS (-I)  UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI



A. GAMINTOJAS (-AI), ATSAKINGAS (-I)  UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas ir adresas

B. Braun Melsungen AG
Carl-Braun-Strasse 1
34212 Melsungen
Vokietija

Polietileno ampulių gamybos vieta:
B. Braun Melsungen AG
Mistelweg 2-6
12357 Berlin
Vokietija


B.	TIEKIMO IR VARTOJIMO SĄLYGOS AR APRIBOJIMAI

Receptinis vaistinis preparatas.

























III PRIEDAS

ŽENKLINIMAS IR PAKUOTĖS LAPELIS

























A. ŽENKLINIMAS


INFORMACIJA ANT IŠORINĖS IR VIDINĖS PAKUOTĖS
 BUTELIUKAS, KARTONINĖ DĖŽUTĖ


1.	VAISTINIO PREPARATO PAVADINIMAS

Sodium Chloride B. Braun 58,5 mg/ml koncentratas infuziniam tirpalui
Natrio chloridas


2.	VEIKLIOJI (-IOS) MEDŽIAGA (-OS) IR JOS (JŲ) KIEKIS (-IAI)

1 ml koncentrato infuziniam tirpalui yra 58,5 mg natrio chlorido.

Kiekvienoje 20 ml ampulėje yra 1 170 mg natrio chlorido

Kiekviename 100 ml buteliuke yra 5 850 mg natrio chlorido

Elektrolitai:
Natris	1 mol/l
Chloridas	1 mol/l

Teorinis osmosiškumas	2 000 mOsm/l
pH	4,5‑7,0

3.	PAGALBINIŲ MEDŽIAGŲ SĄRAŠAS

Injekcinis vanduo


4.	FARMACINĖ FORMA IR KIEKIS PAKUOTĖJE

Koncentratas infuziniam tirpalui

Ampulės: 
20 x 20 ml
Buteliukai:
20 x 100 ml



5.	VARTOJIMO METODAS IR BŪDAS (-AI)

Leisti į veną
Naudoti tik praskiedus tinkamu infuziniu tirpalu

Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Tik vienkartiniam naudojimui. Nesuvartotą turinį išmeskite.
Ampulės:
Vartoti tik jei tirpalas yra skaidrus ir bespalvis, ampulė yra nepažeista.
Buteliukai:
Vartoti tik jei tirpalas yra skaidrus ir bespalvis, buteliukas bei jo dangtelis nepažeisti.


8.	TINKAMUMO LAIKAS

Tinka iki: {MMMM/mm}


9.	SPECIALIOS LAIKYMO SĄLYGOS

Ampulės:
Šiam vaistiniam preparatui specialių laikymo sąlygų nereikia.

Buteliukai:
Laikyti ne aukštesnėje kaip 25 °C temperatūroje.

Praskiedus laikyti 2–8 °C ne ilgiau kaip 24 valandas 


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)



11.	RINKODAROS TEISĖS TURĖTOJO PAVADINIMAS IR ADRESAS

B. Braun Melsungen AG
34209 Melsungen
Vokietija


12.	RINKODAROS PAŽYMĖJIMO NUMERIS (-IAI) 

Ampulė, N20 – LT/1/99/1632/005
Buteliukas, N20 – LT/1/99/1632/006

13.	SERIJOS NUMERIS

Serija:

14.	PARDAVIMO (IŠDAVIMO) DATA


Receptinis vaistinis preparatas. 

15.	VARTOJIMO INSTRUKCIJA


16.	INFORMACIJA BRAILIO RAŠTU

Priimtas pagrindimas informacijos Brailio raštu nepateikti.



MINIMALI INFORMACIJA ANT MAŽŲ VIDINIŲ PAKUOČIŲ
AMPULĖ


1.	VAISTINIO PREPARATO PAVADINIMAS IR VARTOJIMO BŪDAS (-AI)

Sodium Chloride B. Braun 58,5 mg/ml koncentratas infuziniam tirpalui

I.V. 


2.	VARTOJIMO METODAS


Vartoti tik praskiestą.


3.	TINKAMUMO LAIKAS

EXP: {MMMM/mm}


4.	SERIJOS NUMERIS

Lot:


5.	KIEKIS (MASĖ, TŪRIS ARBA VIENETAI)

20 ml



6.	KITA

1 ml ≙ 1 mmol Na+ + 1 mmol Cl-



























B. PAKUOTĖS LAPELIS

Pakuotės lapelis: informacija vartotojui

Sodium Chloride B. Braun 58,5 mg/ml koncentratas infuziniam tirpalui
Natrio chloridas

Atidžiai perskaitykite visą šį lapelį, prieš Jums pradedant vartoti vaistą, nes jame pateikiama Jums svarbi informacija
Neišmeskite šio lapelio, nes vėl gali prireikti jį perskaityti.
Jeigu kiltų daugiau klausimų, kreipkitės į gydytoją arba vaistininką.
Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?
1.	Kas yra Sodium Chloride B. Braun  ir kam jis vartojamas
2.	Kas žinotina prieš vartojant Sodium Chloride B. Braun 
3.	Kaip vartoti Sodium Chloride B. Braun 
4.	Galimas šalutinis poveikis
5.	Kaip laikyti Sodium Chloride B. Braun 
6.	Pakuotės turinys ir kita informacija


1.	Kas yra Sodium Chloride B. Braun ir kam jis vartojamas

Šis vaistinis preparatas yra koncentruotas natrio chlorido tirpalas, skirtas papildyti druskų atsargoms organizme. Jis leidžiamas  praskiedus infuziniame tirpale  per į veną įstatytą vamzdelį (lašinama į veną).

Jūs turite vartoti šį preparatą druskoms papildyti, jeigu:
Jūsų kraujyje yra per mažai natrio ar chlorido;
sumažėjęs druskų kiekis ir susilaiko skysčiai.


2.	Kas žinotina prieš vartojant Sodium Chloride B. Braun

Sodium Chloride B. Braun vartoti negalima:
jeigu Jūsų kraujyje yra per daug natrio arba chlorido.

Įspėjimai ir atsargumo priemonės
Pasitarkite su gydytoju arba vaistininku prieš  pradėdami vartoti Sodium Chloride B. Braun, jeigu:
Jūsų kaujyje yra neįprastai mažai kalio (hipokalemija);
sergate širdies nepakankamumu;
dėl vandens pertekliaus kūno audiniuose patinusios galūnės (generalizuota edema);
plaučiuose yra vandens (plaučių edema);
padidėjęs kraujo spaudimas (hipertenzija);
sergate eklampsija (nėštumo metu atsirandanti liga su aukštu kraujospūdžiu, mėšlungiu ir edema);
sutrikusi inkstų funkcija;
Jūsų kraujyje yra per didelis rūgštinių medžiagų kiekis (acidozė).

Specialių atsargumo priemonių taip pat reikia, jeigu Jūs vartojate hormoninius preparatus, tokius kaip kortikosteroidai arba adrenokortikotropinis hormonas), todėl, kad šios medžiagos gali paveikti skysčių ir druskų pusiausvyrą organizme. 

Vartojant šį vaistinį preparatą, kartais turi būtitikrinamas elektrolitų kiekis Jūsų kraujyje, vandens bei rūgščių ir šarmų pusiausvyra organizme. 

Kiti vaistai ir Sodium Chloride B. Braun 
Jeigu vartojate arba neseniai vartojote kitų vaistų, arba dėl to nesate tikri, apie tai pasakykite gydytojui.Kortikosteroidai ir adrenokortikotropinis hormonas skatina skysčių ir druskų susilaikymą organizme, dėl to gali atsirasti edema ir aukštas kraujospūdis. Todėl Jūsų gydytojas turi žinoti, ar  vartojate šiuos vaistinius preparatus.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju.

Specialių atsargumo priemonių reikia, jeigu sergate eklampsija (nėštumo metu atsirandanti liga su aukštu kraujospūdžiu, mėšlungiu ir edema).            

Vairavimas ir mechanizmų valdymas

Sodium Chloride B. Braun gebėjimo vairuoti ir valdyti mechanizmus neveikia.


3.	Kaip vartoti Sodium Chloride B. Braun

Praskiestas tinkamame infuziniame tirpale vaistas bus leidžiamas atliekant infuziją į veną.
Gydytojas nustatys, kiek vaistinio preparato turės būti skirta. Šis kiekis bus apskaičiuotas pagal faktinį natrio kiekį jūsų kraujyje, taip pat atsižvelgiant į jūsų kūno svorį, amžių ir kraujo rūgščių ir šarmų pusiausvyrą. 


Jeigu natrio kiekis nuolat žemas, gydytojas nurodys jums leisti Sodium Chloride B. Braun mažesniu infuzijos greičiu, apsisaugant nuo smegenų pažeidimo (taip pat žr. skyrių „Ką daryti pavartojus per didelę Sodium Chloride B. Braun dozę?“).

Vartojimas vaikams
Šis vaistas gali būti skiriamas ir vaikams, tik jei yra simptominių požymių, kad jiems kraujo serume trūksta natrio. Vaikų gydymas panašus kaip ir suaugusiųjų.

Gydytojas nustatys tokią pradinę dozę, kuri pakels natrio kiekį kraujo serume ne daugiau nei 10 mmol/l per parą kol bus pasiektas 125 mmol/l kraujyje lygis. Siekiant išvengti per didelio natrio kiekio kraujyje natrio kiekio koncentracija kraujo serume turėtų būti didinama palaipsniui (nedideliais žingsniais) per kelias valandas.


Ką daryti pavartojus per didelę Sodium Chloride B. Braun dozę

Jeigu Jums buvo sulašintas per didelis šio vaistinio preparato kiekis, gali atsirasti neįprastai didelis vandens kiekis Jūsų organizme, natrio ir chloro kiekis kraujyje ir jis gali būti daug didesnės koncentracijos, nei įprastai. Jūsų kraujyje gali kauptis rūgščiosios medžiagos. 
Dėl per greitos infuzijos galimas kraujo tūrio perteklius. Galūnėse gali pradėti kauptis skysčiai arba plaučiuose vanduo, o taip pat padidėti kraujospūdis. Be to, dėl neįprastai didelės druskų koncentracijos kraujyje gali atsirasti diarėja ir padidėti šlapimo kiekis. 
Jeigu natrio kiekis buvo nuolat mažas ir šiuo metu jis greitai didėja, gali būti pažeistos jūsų smegenys (osmosinės demielinizacijos sindromas).

Veiksmai, kurių reikia imtis perdozavus
Tokiu atveju infuzijos greitis turi būti sumažintas arba infuzija iš karto nutraukta. Be to, jums gali būti duota vaistinių preparatų, skatinančių šlapimo išsiskyrimą. Elektrolitų kiekis kraujyje bus nuolat stebimas. Jūsų gydytojas priims sprendimą dėl vaistinių preparatų vartojimo ar kitų priemonių, skirtų normalizuoti elektrolitų kiekį, vandens pusiausvyrą, rūgščių ir šarmų pusiausvyrą. 

4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms. 

Tirpalai, savo sudėtyje turintys didelį druskų kiekį, injekcijos vietoje gali sukelti venos, į kurią buvo įstatytas vamzdelis, dirginimą ar  uždegimą. 
 
Pranešimas apie šalutinį poveikį
Apie šalutinį poveikį taip pat galite pranešti tiesiogiai, užpildę interneto svetainėje www.vvkt.lt esančią formą, paštu Valstybinei vaistų kontrolės tarnybai prie Lietuvos Respublikos sveikatos apsaugos ministerijos, Žirmūnų g. 139A, LT 09120 Vilnius, tel: 8 800 73568, faksu 8 800 20131 arba el. paštu NepageidaujamaR@vvkt.lt. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.  Kaip laikyti Sodium Chloride B. Braun

Šį vaistą laikyti vaikams nepasiekiamoje ir nepastebimoje vietoje.

Ant ampulių ar buteliukų ir išorinės dėžutės po „EXP/Tinka iki“ nurodytam tinkamumo laikui pasibaigus, šio vaisto vartoti negalima. 
Pastebėjus tirpalo drumstumą ar spalvos pasikeitimą, dalelių tirpale arba jeigu ampulė ar buteliukas ir jo kamštelis yra pažeisti, šio vaisto vartoti negalima.  

Ampulės:
Šiam vaistiniam preparatui specialių laikymo sąlygų nereikia.

Buteliukai:
Laikyti ne aukštesnėje kaip 25 °C temperatūroje.

Talpyklės yra tik vienkartinio naudojimo. Po naudojimo išmeskite talpyklę ir visą likusį joje turinį. 

6.	Pakuotės turinys ir kita informacija

Sodium Chloride B. Braun 58,5 mg/ml koncentrato infuziniam tirpalui sudėtis 

-	Veiklioji medžiaga yra natrio chloridas.
	1 ml koncentrato infuziniam tirpalui sudėtyje yra 58,5 mg natrio chlorido.
-	1 ml koncentrato infuziniam tirpalui sudėtyje yra 1 mmol natrio ir 1 mmol  chlorido
-	Pagalbinė medžiaga yra injekcinis vanduo.
-         Teorinis osmosiškumas yra 2 000 mOsmol/l, o pH yra 4,5–7,0.


Sodium Chloride B. Braun 58,5 mg/ml koncentrato infuziniam tirpalui išvaizda ir kiekis pakuotėje

Sodium Chloride B. Braun 58,5 mg/ml koncentratas infuziniam tirpalui yra skaidrus bespalvis  tirpalas. 
Vaistinis preparatas tiekiamas:
· polietileno ampulėse, kuriose yra 20 ml koncentrato infuziniam tirpalui. Tiekiamos 20 x 20 ml pakuotės.
· stikliniuose buteliukuose, užsandarintuose guminiais kamšteliais. Viename buteliuke yra  100 ml koncentrato infuziniam tirpalui. Tiekiamos 20 x 100 ml pakuotės.

Rinkodaros teisės turėtojas ir gamintojas

Rinkodaros teisės turėtojas
B. Braun Melsungen AG
Carl-Braun-Strasse 1
34212 Melsungen
Vokietija

Gamintojai
B. Braun Melsungen AG
Carl-Braun-Strasse 1
34212 Melsungen
Vokietija

B. Braun Melsungen AG
Mistelweg 2-6
12357 Berlin
Vokietija

Pašto adresas 
34209 Melsungen, Germany (Vokietija)

Tel.: +49/5661/71-0
Faksas: +49/5661/71 4567


Šis pakuotės lapelis paskutinį kartą peržiūrėtas 2014-05-08


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

---------------------------------------------------------------------------------------------------------------------------
Toliau pateikta informacija skirta tik sveikatos priežiūros specialistams:

Turi būti atsižvelgta į galimą nesuderinamumą sumaišius su kitais vaistiniais preparatais.
Sprendimą dėl mišrių infuzijų priims dalyvaujantis gydytojas.

